jkorsvik/nowiki_second_scrape_merged huggingface dataset:
Elisabeth Helmersen

Elisabeth Helmersen (født 11. juni 1958 i Trondheim) er en norsk politiker (Ap) som fra 2019 er ordfører i Leka kommune. Hun var også ordfører fra 1999 til 2002.
Hun ble født i Trondheim med foreldre fra Hitra og Leka. Foreldrene møttes på tuberkulosehjemmet på Ringvål. Familien flyttet til Leka kort tid etter fødselen, og faren arbeidet som møbelsnekker. Hun er utdannet innen handel- og kontorfag, offentlig organisering og legesekretæryrket, og arbeidet som kontorassistent, fullmektig og legesekretær i Leka kommune frem til 1999.Hun var ordfører i Leka kommune fra 1999 til 2002, og trakk seg for å tiltre som fylkessekretær i Nord-Trøndelag Arbeiderparti. Helmersen var fylkessekretær inntil 2012, da hun ble politisk rådgiver for statsråd Grete Faremo i Justis- og beredskapsdepartementet. Helmersen har også vært styremedlem i Nord-Trøndelag Arbeiderparti, medlem av Nord-Trøndelag fylkesting 1999–2003 og medlem av Steinkjer kommunestyre 2011–2015.I 2017 flyttet hun fra Steinkjer og tilbake til Leka. I 2019 ble hun på nytt valgt til ordfører med støtte fra SV og Venstre.


== Referanser ==
Ruak

Ruak (แม่น้ำรวก) er en grenseelv mellom Thailand og Burma. Den har sine kilder i staten Shan i Burma, og blir grenseelv mellom Thailand og Burma der den møter elven Mae Sai ved Thailands nordligste punkt. Den bukter seg deretter østover til den tømmer seg i Mekong ved Ban Sop Ruak i Tambon Wiang i Amphoe Chiang Saen i provinsen Chiang Rai. Grenseseksjonen av elven er 26.75 km lang.
Christian Friedrich Buschmann

Christian Friedrich Buschmann var en tysk orgelbygger. 
Han hadde behov for en ren, vedvarende tone til å stemme orgelpipene etter. Pipene han brukte til dette var til å blåse i og så stemme orgelet. Han fant på å sette belg på de ulike pipene. Etter som belgen frembragte lang luftstrøm, var «trekkspillet» et faktum. Det gikk ikke lang tid før framstillingen av belgspill, enraderen, kom i gang, noe som fikk et enormt oppsving.
Knut Marius Djupvik

Knut Marius Djupvik (født 18. mars 1988 i Vestnes i Møre og Romsdal) er en norsk artist fra Tomrefjord i Møre og Romsdal, bosatt i Oslo. Han er vokalist i gruppene Red Hot og Soultrain. Djupvik vant sangkonkurransen The Voice på TV 2 i 2013 og senere sangkonkurransen Stjernekamp på NRK i 2020.


== Biografi ==
Knut Marius Djupvik er fra Tomrefjord, og i 2012 fullførte han en mastergrad i rytmisk musikk ved Universitetet i Agder. Etter endt utdanning flyttet han til Oslo. 
I 2013 ble Knut Marius Norgeskjent etter at han gikk av med seieren i The Voice – Norges beste stemme. I 2014 slapp han EP'en SET med den tilhørende singelen Easy, og i november 2016 kom singelen «Satisfy You» som har titusenvis av avspillinger i Norge, Sverige og USA. Knut Marius har siden fylt rollen som «Judas» i Jesus Christ Superstar to ganger og vært med i ABBA-showet «Thank You for the Music». Knut Marius hadde også en av hovedrollene i Chess høsten 2018 som sjakkspilleren Freddie. I 2018, 2019 og 2020 var han på juleturné med Ole Edvard Antonsen. I tillegg reiser han rundt som soloartist med ulike orkestre, band og kor og figurerer som frontmann i 11-mannsbandet RED HOT. Red Hot spiller for det meste egenskrevet musikk innenfor blues/rock/jazz/soul–sjangrene og har hatt fast plass på Moldejazz siden 2008.
Høsten 2020 vant han Stjernekamp på NRK.


== Diskografi ==


=== Album ===
2014 Set (EP)


=== Singler ===
2021 «Ærlig»
2020 «He du prøvd å elske»
2020 «Kan du hjelpe me å hjelpe»
2020 «Fred og ro» (med Kjell Bigset)
2019 «O Helga Natt»
2016 «Satisfy you»
2014 «Easy»
2013 «Blått gull»
2013 «Run»RED HOT


=== Album ===
2016 Sosial Medicine
2010 My arrival (EP)
2008 Hotter than Georgia Asphalt (Live-album med gjest Vidar Busk)


=== Singler ===
2019 «Makes Me Sing»
2017 «Lamborghini»
2017 «Beggin`»
2017 «Crazy Madness»
2017 «Space and Time»
2016 «Way Back Home»
2015 «So Damn Sophisticated»


== Priser og utmerkelser ==
Årets Romsdaling 2020 i Romsdal Budstikke
Vinner av stjernekamp 2020
Vinner av The Voice 2013


== Referanser ==


== Eksterne lenker ==
(no) Offisielt nettsted 
(en) Knut Marius Djupvik på SoundCloud 
(en) Knut Marius Djupvik på Spotify 
(no) Knut Marius Djupvik på Twitter 
(no) Knut Marius Djupvik på Facebook 
(no) Knut Marius Djupvik på Instagram 
(en) Knut Marius Djupvik på Internet Movie Database
Paul Nedelcovici

Paul Nedelcovici (født 1899, død ukjent) var en rumensk sportsutøver som deltok i de olympiske leker 1924 i Antwerpen.
Nedelcovici vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 


== OL-medaljer ==
1924  Paris -  Bronse i rugby union  Romania


== Referanser ==


== Eksterne lenker ==
(en) Paul Nedelcovici – Olympedia 
(en) Paul Nedelcovici – Sports-Reference (OL-resultater – arkivert)
Iosif Nemeș

Iosif Nemeș (født 1903) var en rumensk sportsutøver som deltok i de olympiske leker 1924 i Antwerpen.
Nemeș vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 


== OL-medaljer ==
1924  Paris -  Bronse i rugby union  Romania


== Eksterne lenker ==
(en) Iosif Nemeș – Olympedia 
(en) Iosif Nemeș – Sports-Reference (OL-resultater – arkivert)
Mircea Sfetescu

Mircea Sfetescu (født 1905) var en rumensk sportsutøver som deltok i de olympiske leker 1924 i Antwerpen.
Sfetescu vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 


== OL-medaljer ==
1924  Paris -  Bronse i rugby union  Romania


== Referanser ==


== Eksterne lenker ==
(en) Mircea Sfetescu – Olympedia 
(en) Mircea Sfetescu – Sports-Reference (OL-resultater – arkivert)
Teodor Marian

Teodor Marian (født 1904) var en rumensk sportsutøver som deltok i de olympiske leker 1924 i Antwerpen.
Marian vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 


== OL-medaljer ==
1924  Paris -  Bronse i rugby union  Romania


== Eksterne lenker ==
(en) Teodor Marian – Olympedia 
(en) Teodor Marian – Sports-Reference (OL-resultater – arkivert)
Paul Vidrașcu

Paul Vidrașcu (født 1901) var en rumensk sportsutøver som deltok i de olympiske leker 1924 i Antwerpen.
Vidrașcu vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 


== OL-medaljer ==
1924  Paris -  Bronse i rugby union  Romania


== Eksterne lenker ==
(en) Paul Vidrașcu – Olympedia 
(en) Paul Vidrașcu – Sports-Reference (OL-resultater – arkivert)
Dumitru Volvoreanu

Dumitru Volvoreanu (født 1898) var en rumensk sportsutøver som deltok i de olympiske leker 1924 i Antwerpen.
Volvoreanu vant en olympisk bronsemedalje i rugby union i Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 


== OL-medaljer ==
1924  Paris -  Bronse i rugby union  Romania


== Referanser ==


== Eksterne lenker ==
(en) Dumitru Volvoreanu – Olympedia 
(en) Dumitru Volvoreanu – Sports-Reference (OL-resultater – arkivert) 
(en) Dumitru Volvoreanu – ESPN Scrum
Ion Gârleșteanu

Ion Gârleșteanu (født 1899, død ukjent) var en rumensk sportsutøver som deltok i de olympiske leker 1924 i Antwerpen.
Gârleșteanu vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA.


== OL-medaljer ==
1924  Paris -  Bronse i rugby union  Romania


== Referanser ==


== Eksterne lenker ==
(en) Ion Gârleșteanu – Olympedia 
(en) Ion Gârleșteanu – Sports-Reference (OL-resultater – arkivert)
Anastasie Tănăsescu

Anastasie Tănăsescu (født 1892) var en rumensk sportsutøver som deltok i de olympiske leker 1924 i Antwerpen.
Tănăsescu vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA.


== OL-medaljer ==
1924  Paris -  Bronse i rugby union  Romania


== Referanser ==


== Eksterne lenker ==
(en) Anastasie Tănăsescu – Olympedia 
(en) Anastasie Tănăsescu – Sports-Reference (OL-resultater – arkivert)
Landshøvding

I bibeloversettelser er «landshøvding» brukt om bestyrere for provinser i Romerriket, en betegnelse som er synonym med guvernør eller stattholder.
Landshøvding (svensk landshövding) er tittelen på lederen for länsstyrelsen i Sverige og den ansvarlige for administrasjonen av denne. Personer til embetet blir utnevnt av den svenske regjeringen, og landshövdingen er regjeringens øverste representant i lenet (länet, fylket).
Landshøvding tilsvarer omtrent stillingen som statsamtmand i statsforvaltningen i Danmark og statsforvalter (før 2021 kalt fylkesmann) i Norge.
Også len i Finland (finsk lääni) ble styrt av en landshövding (maaherra) i spissen for en länsstyrelse (lääninhallitus) fram til 2010. Da ble de statlige, administrative enhetene avløst av andre regionale forvaltningsorganer og embetstittelen forsvant.


== Sveriges landshøvdinger ==


== Eksterne lenker ==
Länsstyrelserna: Oversikt over sittende landshøvdinger og länsråd (svensk)
Sterian Soare

Sterian Soare (født 1906) var en rumensk sportsutøver som deltok i de olympiske leker 1924 i Antwerpen.
Soare vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 


== OL-medaljer ==
1924  Paris -  Bronse i rugby union  Romania


== Eksterne lenker ==
(en) Sterian Soare – Olympedia 
(en) Sterian Soare – Sports-Reference (OL-resultater – arkivert)
Mihai Vardală

Mihai Vardală (født 1903) var en rumensk sportsutøver som deltok i de olympiske leker 1924 i Antwerpen.
Vardală vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 


== OL-medaljer ==
1924  Paris -  Bronse i rugby union  Romania


== Referanser ==


== Eksterne lenker ==
(en) Mihai Vardală – Olympedia 
(en) Mihai Vardală – Sports-Reference (OL-resultater – arkivert)
Stian Remme

Stian Remme (født 4. juni 1982 i Fana) er en norsk syklist. 
I 2008 ble han nummer to bak Kurt Asle Arvesen i landeveisrittet under NM, og tok en etappeseier og tredjeplass sammenlagt i Tour des Pyrénées. 
I 2009 vant han siste etappe samt bakketrøyen sammenlagt i Ringerike Grand Prix. Han vant også 1. og 2. etappe samt sammenlagt under Fana sykkelfestival. 
De store resultatene i internasjonale ritt uteble i 2010-sesongen. I 2011 hadde han flere topp3-plasseringer i internasjonale ritt, og vant Birkebeinerrittet. 
I september 2014 annonserte Remme at han ville avslutte karrieren etter endt sesong. Han startet deretter som sportsdirektør i Team Sparebanken Sør.


== Meritter ==


== Referanser ==


== Eksterne lenker ==
(en) Stian Remme – ProCyclingStats 
(en) Stian Remme – Cycling Archives 
(en) Stian Remme – Cycling Quotient
Telefonnummer

Et telefonnummer er en tallkode som identifiserer et telefonabonnement, og brukes for å ringe fra en telefon til en annen i et telefonnettverk. Den gang telefonnumrene ble oppfunnet, var de korte – så få som to eller tre sifre. Etterhvert som telefonsystemene vokste i størrelse og ble mer sammenkoblet, helt til man omsluttet hele verden, har telefonnumrene blitt lengre. Nå aksesserer telefonnumre også andre apparater, slik som data- og telefaksmaskiner.


== Norge ==
Den internasjonale telekommunikasjonsunion har tildelt Norge vår landskode 47, og det er Nasjonal kommunikasjonsmyndighet (Nkom) som forvalter nummerserien. Noen nummerserier tildeles til tilbydere, andre direkte til sluttbrukere.

Fasttelefoner
I Norge benyttet man i mange år femsifrede nummer internt i fylkene, men hvis man skulle ringe en person i et annet fylke måtte man først slå tre siffer (retningsnummer). Etter hvert ble kapasiteten noen steder sprengt, og på 1970- og 1980-tallet ble antall siffer utvidet fra fem til seks i deler av landet. Man måtte da slå to ekstra (istedenfor tre) siffer hvis man skulle ringe utenfor fylket (retningsnummer). Bergen var tidligst ute og la om til seks siffer allerede i 1971. I 1980 fulgte Stavanger og i 1982 Trondheims-regionen.I løpet av 1993 ble antall siffer utvidet til åtte, og ordningen med retningsnummer forsvant. I januar 1993 gikk Oslo og det meste av Akershus, som de første, over til åtte siffer. Alle Oslo-numre begynte fra da av med 22 (mot 02 som tidligere retningsnummer). I løpet av året gikk det meste av landet over til åttesifrede numre.


== Se også ==
Nasjonal kommunikasjonsmyndighet


== Referanser ==


== Eksterne lenker ==
Post- og teletilsynet - Nummer
Nordlaks

Nordlaks er et norsk familieeid havbruksselskap som produserer, videreforedler og selger atlantisk laks med Europa som hovedmarked. Selskapet ble etablert i 1989 av Inge Berg, og eies i dag av gründeren og hans fire barn. Hovedkontoret er lokalisert til Stokmarknes i Vesterålen, sammen med slakteri- og videreforedlingsanlegg.  
Nordlaks er et konsern bestående av en rekke ulike selskaper. Konsernet har virksomhet i 12 kommuner i Nordland og Troms, har over 500 faste ansatte (2022) og omsatte i 2022 for over 3 milliarder kroner. 
I 2017 fikk Nordlaks tilsagn på søknad om sammen 21 utviklingstillatelser til bygging av to ulike havfarmer. Den første stasjonære havfarmen kom til Hadsel i 2020, med det første utsett av fisk på sommeren samme året. Konstruksjonen er 385 meter lang og har kapasitet til å produsere 2 millioner laks opp til slaktevekt på ca 5 kilo. Selskapet driver i hele verdikjeden for havbruk, fra smoltproduksjon, via transport (brønnbåter), oppdrett i tradisjonelle og eksponerte systemer samt slakting og videreforedling. 
Selskapet kontrolleres av Inge Berg, som eier alle A-aksjene og totalt 51,7 prosent av aksjene i holding-selskapet. Øvrige 48,3 prosent eies av Inge Bergs fire barn.


== Referanser ==


== Eksterne lenker ==
Hjemmeside
Say Anything

Say Anything er et rockeband fra Los Angeles, California. Bandet ble formet i 2000 av Max Bemis og fire av hans venner. I løpet av to år, selv-utgav de to EP-er, Junior Varsity og In Your Dreams og albumet Baseball: An Album by Sayanything.
I 2003 ble bandet signert til deres første plateselskap, Doghouse Records. Et år senere gav de ut albumet ...Is a Real Boy. For å støtte albumet fant de nye medlemmer og begynte å turnere, men Bemis sine helseproblemer, som bipolar lidelse og dopavhengighet, gjorde slik at fem medlemmer sluttet i løpet av år 2005.
I 2005 ble de signert til J Records, og etter Bemis sin suksessfulle rehabilitering, gav de ut ...Is a Real Boy på J Records igjen. 23. oktober 2007 gav de ut sitt tredje album, In Defense of the Genre, og i løpet av 2009 kommer de til å gi ut et album med tittelen Say Anything.


== Diskografi ==


=== Album ===
2001: Baseball: An Album by Sayanything
2004: ...Is a Real Boy
2006: Ny utgivelse av ...Is a Real Boy i tillegg til ...Was a Real Boy bonus disk
2007: In Defense of the Genre
2009: Say Anything
2012: Anarchy, My Dear
2013: All My Friends Are Enemies: Early Rarities
2014: Hebrews
2016: I Don't Think It Is


=== EP-er ===
2000: Junior Varsity
2001: In Your Dreams
2002: Menorah\Majora
2004: For Sale...


=== Singler ===
2006: «Alive With the Glory of Love» fra ...Is a Real Boy
2007: «Wow, I Can Get Sexual Too» fra ...Was a Real Boy
2007: «Baby Girl, I'm a Blur» fra In Defense of the Genre
2008: «Shiksa (Girlfriend)» fra In Defense of the Genre
2009: «Hate Everyone» fra Hate Everyone
2012: «Say Anything» fra Say Anything
2014: «Hebrews» fra Hebrews
2014: «Judas Decapitation» fra Hebrews
2014: «Six Six Six» fra Hebrews
2016: «Torches Apart»


== Medlemmer ==
Max Bemis: vokal, gitar (2000–nåtid) †
Alex Kent: bassgitar (2000–nåtid) †
Jake Turner: gitar, vokal (2005–nåtid)
Parker Case: keyboard, vokal (2005–nåtid)
Jeff Turner: gitar, vokal
Coby Linder: trommer (2006–nåtid)


=== Tidligere medlemmer ===
Evan Span: gitar (2000–2001) †
Michael Levin: bassgitar (2000–2002) †
Josh Eichenstein (2000) †
Dan DeLauro: bassgitar (2003–2005)
Kevin Seaton: bassgitar, gitar (2004–2005)
Casper Adams: gitar (2004–2005)
Andy Jackson: gitar; bare på turné (2005)† = medlemmene som grunnla bandet


== Eksterne lenker ==
(en) Say Anything – kategori av bilder, video eller lyd på Commons 
(en) Say Anything på Internet Movie Database 
(en) Say Anything på Discogs 
(en) Say Anything på MusicBrainz 
(en) Say Anything på SoundCloud 
(en) Say Anything på Spotify 
(en) Say Anything på Songkick 
(en) Say Anything på Last.fm 
(en) Say Anything på AllMusic
Haiti under Sommer-OL 1924

Haiti under Sommer-OL 1924. Elleve sportsutøvere fra Haiti deltok i to sporter under Sommer-OL 1924 i Paris. Haiti kom på delt 23.-plass med en bronsemedalje. OL-troppen besto av sju skyttere og fire friidrettsutøvere.  


== Medaljer ==


== Medaljevinnerne ==


== Eksterne lenker ==
Resultater og profilside Arkivert 12. februar 2009 hos Wayback Machine. på sports-reference.com
Mongane Serote

Mongane Wally Serote (født i 1944 i Sophiatown ved Johannesburg i Sør-Afrika) er forfatter og politiker fra Sør-Afrika. Han ble involvert i kampen mot apartheid-systemet like etter at han var ferdig med videregående skole. 
Diktene han skrev bar ofte preg av politisk aktivisme, utviklingen av en svart identitet, og voldelige bilder av opprør og motstand. Han ble arrestert av apartheid-regjeringen i juni 1969, og tilbrakte ni måneder i fengsel.
Etter å ha sittet i fengsel begynte han å studere i New York, og flyttet deretter til London der han begynte å arbeide innenfor kunst og kultur. 
Hans første diktsamling kom ut i 1972. Siden den gang har han utgitt over 10 diktsamlinger, i tllegg til en rekke noveller og essayer.


== Referanser ==
Kaiserliche Werften

Kaiserliche Werften var statseide skipsverft som bygget og reparerte krigsskip  den prøyssiske marine fra 1871 til 1920.
Det fantes tre Kaiserliche Werften:

Kaiserliche Werft Danzig
Kaiserliche Werft Kiel
Kaiserliche Werft Wilhelmshaven
E.T. Mensah

E.T. Mensah (født 1919 i Jamestown i Accra, død 1996 i Mamprobi i Accra) var en ghanesisk highlifeartist, trompetist og bandleder. Mensah var en pionér for utviklingen av en swing-jazz inspirert highlife, som ble populær over hele Vest-Afrika på 1950 og 1960-tallet.Mensah blir ofte referert til som "the King of Highlife".
Mensah begynte å spille musikk allerede i barndommen, i 1930, som fløytist i Accra Orchestra, et band bestående av skolebarn. Accra Orchestra ble raskt et av de best kjente banda i Ghana før andre verdenskrig. Senere startet han Accra Rythmic Orchestra, sammen med broren, Yebuah. Dette bandet spilte på mange danseklubber rundt om i Accra. Highlife ble kallenavnet til sangene spilt av ulike band på disse klubbene. Folk utfor klubbene kalte musikken highlife, fordi de ikke hadde høy nok status til å komme inn.
Andre verdenskrig førte mange europeere til Ghana, inkludert musikere med jazzutdanning, noe som hadde innvirkning på den lokale musikkscenen. I 1948 dannet Mensah bandet Tempos, som begynte å spille en ny form for highlife, som kombinerte jazzharmonier med lokale rytmer og gitarspillestil. Bandet ble raskt populært og reiste snart på turne i Vest-Afrika. Bandet fikk snart platekontrakt med plateselskapet Decca og bandet fikk etter hvert tilhengere i Vesten. I 1956 spilte Mensah og Tempos sammen med Louis Armstrong. I løpet av 1960 og 1970-tallet mistet highlife noe av sin popularitet, ettersom kongolesisk rumba gjorde sitt inntog over store deler av Vest-Afrika. Mensah og Tempos fortsatte likevel å spre musikken sin i Ghana, sammen med andre band som Ramblers Dance Band og Uhuru. 
E.T. Mensah døde i juli i 1996 etter lang tids sykdom i sitt hjem i Mamprobi i Accra.


== Referanser ==


== Kilder ==
Ghanaweb.com
Afropop.org
Gullsteinvollen

Gullsteinvollen er en turistforeningshytte i Aure kommune, Møre og Romsdal. Hytten er eid av Kristiansund og Nordmøre Turistforening og er en selvbetjent hytte. Den ble åpnet 10. juni 2006.


== Beliggenhet ==
Gullsteinvollen ligger i Gullsteinsdalen på øyen Tustna i Aure kommune. Den er andre hytte på turruten fjordruta ved start i Kristiansund. Nærmeste hytter er Trollstua (Tustna) og Imarbu (Ertvågsøya).
Vest for hytten ligger fjellene Knubben og Jørenvågsalen, i øst ligger Skarven som med sine 896 moh er Tustnaøyens høyeste fjell. Fra hytten er det utsikt over havet, Trondheimsleia og øyene i Smøla kommune. 


== Fasiliteter ==
Det er sengeplasser til 12 personer, i tillegg er det 2 overnattingsplasser i stuen og 12 på 3 hemser.
Hytten er selvbetjent, og er låst med standard DNT-nøkkel.


== Eksterne lenker ==
Den Norske Turistforening Gullsteinvollen
Kristiansund og Nordmøre Turistforening Gullsteinvollen
Riksidrottsförbundet

Riksidrottsförbundet (RF), opprettet i 1903, er en paraplyorganisasjon for hele den svenske idrettsbevegelsen. Forbundets leder er Karin Mattsson.Riksidrottsförbundets fremste oppgave er å støtte medlemsforbundene og representere idrettsbevegelsen overfor myndighetene og politikere Dette kan eksempelvis være å påvise idrettens positive verdi i kontrast til det negative som av og til får massemedienes oppmerksomhet. RF er også ansvarlig for idrettens strategi innen eksempelvis finansiering, organisasjonsform og kommunikasjon.I Sverige finnes: 

21 distriktsidrettsforbund (DF)
68 spesialidrettsforbund (SF)
omkring 750 spesialdistriktsidrettsforbund (SDF)
omkring 22 000 idrettsforeningerIdrottonline er ett felles administrasjons- og informasjonsverktøy som eies av Riksidrottsförbundet og som kostnadsfritt står til disposisjon for idrettsforeninger tilknyttet RF.


== Referanser ==


== Eksterne lenker ==
(sv) Offisielt nettsted 
idrott online
Finska Samernas Centralförbund

Finska Samernas Centralförbund (nordsamisk: Suoma Sámiid Guovddášsearvi, SSG; engelsk: Saami Association of Finland, finsk: Suomen saamelaisten keskusjärjestö) ble grunnlagt i 1996.  
Årsaken til at dette forbundet ble grunnlagt såpass senere enn tilsvarende organisasjoner i Norge og Sverige, er at det finske sametinget har hatt en annen posisjon enn tilsvarende sameting i Norge og Sverige. Så sent som på samemøtet i Murmansk i 1996, møtte representanter for det finske sametinget side om side med representanter fra norsk og svensk side.